Veel te lees in onafhanklike Vlaamse buitelandse beleid? | Die Nuus in Afrikaans - Koerant.co.za
Politiek eerder as kultuur, blyk egter nog duideliker uit Peeters se beplande afspraak met die Kataloniese leiers – weliswaar na hy eers met die Luxemburgse premier 'n afspraak nagekom het.
Peeters kan kwalik 'n duideliker boodskap rig oor die simboliek van sy voorgenome afspraak met die Kataloniese leiers – trouens, hy kon sy standpunt slegs duideliker gemaak het deur 'n afspraak met die Baskiese leiers in die vooruitsig te stel. Katalonië, 'n nie-Spaanse gedeelte van Spanje, het soos die Baske beperkte selfregering gekry. Vlaandere en Katalonië deel dus in 'n mate 'n outonomie-status.
Maar miskien tog ietwat haastiger as wat hy beoog. Peeters is lid van die Christen-Demokrate en Vlaandere, 'n party wat tot onlangs nog oorheersend in die regerende koalisies van Vlaandere en België was. Op die vlak van die Belgiese federale regering funksioneer 'n Christen-demokraat, Yves Leterme, wel as instaanpremier, maar het nou veels te min steun om sonder die Vlaamse nasionalistiese party, N-VA van Bart de Wever, 'n nasionale regering te kan vorm. De Wever se party is sterk genoeg om te keer dat die Walloonse (Franstalige) sosialisteparty die nasionale regering oorneem. In kort, die politieke sentimente in Vlaandere waai na onafhanklikheid, en as die Christen-demokrate hul relevansie in Vlaamse politiek wil behou, sal hulle meer as net simboliese seine moet uitstuur.